**Artur Seniut** (s. 11. kesäkuuta 2004 Vilna, Liettua) on liettualainen jääkiekkopuolustaja, joka edustaa SM-liigajoukkue Vaasan Sportia. Hän pelaa pääasiassa seuran U20-joukkueessa.

Ura
---

### Seuraura

Seniut on Geležinis Vilkasin kasvatti. Hän debytoi seuran miesten joukkueessa Liettuan pääsarjassa vain 15-vuotiaana kaudella 2019–2020, jolloin Seniut pelasi siellä kymmenen runkosarjaottelua tehopistein 1+1=2 ja kolme playoff-ottelua ilman tehopisteitä. Hän teki miesten pääsarjadebyyttinsä 27. lokakuuta 2019 Kaunas Hockeya vastaan. Ensimmäisen pääsarjamaalinsa Seniut teki kahdeksannessa ottelussaan 12. helmikuuta 2020 vieraissa Kaunas Hockeya vastaan.

Kaudeksi 2020–2021 Seniut siirtyi vain 16-vuotiaana Suomeen ja hän siirtyi Vaasan Sportin organisaatioon. Kaudella 2022–2023 Seniut nousi seuran SM-liigajoukkueeseen, jossa hän sai tililleen ensimmäisen ja kauden ainoaksi jääneen ottelunsa 20. lokakuuta 2022 Pelicansia vastaan, kun Sportin puolustuksesta olivat sivussa mm. Bine Mašič, Juuso Pulli ja Juho Tommila. Seniut merkittiin joukkueen seitsemänneksi puolustajaksi. Hän jäi ottelussa kuitenkin ilman peliaikaa.

### Maajoukkueura

Seniut pelasi alle 20-vuotiaiden IIA-divisioonan MM-kilpailuissa vuosina 2022 ja 2023, joista jälkimmäinen turnaus päättyi pronssiin. Vuoden 2022 turnauksessa hän oli kolmella syöttöpisteellään Liettuan paras syöttäjä. Vuoden 2023 turnauksessa Seniut toimi joukkueen kapteenina. Hän jakoi neljällä syöttöpisteellään turnauksen puolustajien syöttöpörssin voiton Espanjan Jaime De Bonillan kanssa.

Seniut pelasi myös alle 18-vuotiaiden IIA-divisioonan MM-kilpailuissa vuonna 2022, jolloin hän toimi Liettuan kapteenina. Seniut valittiin joukkueensa turnauksen parhaaksi pelaajaksi.

Seniut edusti myös nuorten olympiakisoissa 2020 Sveitsin Lausannessa useiden eri maiden jääkiekkoilijoista koottua Ruskeaa joukkuetta 3 vs 3 -turnauksessa. Joukkueen turnaus päättyi pronssiin.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2020–2021 | Geležinis Vilkas | Liettua | 10 | 1 | 1 | 2 | 6 | 3 | 0 | 0 | 0 | 0 |
| 2020–2021 | Sport | U18-SM | 17 | 0 | 4 | 4 | 10 | – | – | – | – | – |
| 2021–2022 | Sport | U18-SM | 36 | 1 | 8 | 9 | 6 | – | – | – | – | – | U18 D2A | 4 | 1 | 2 | 3 | 6 |
|  | Sport | U20-SM | 6 | 0 | 1 | 1 | 2 | – | – | – | – | – | JMM D2A | 5 | 1 | 3 | 4 | 2 |
| 2022–2023 | Sport | U20-SM | 42 | 1 | 4 | 5 | 10 | – | – | – | – | – | JMM D2A | 5 | 2 | 3 | 5 | 6 |
|  | Sport | SM-liiga | 1 | 0 | 0 | 0 | 0 | – | – | – | – | – |
| 1 kausi | yhteensä | SM-liiga | 1 | 0 | 0 | 0 | 0 | – | – | – | – | – |
| 1 kausi | yhteensä | Liettua | 6 | 0 | 1 | 1 | 2 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Artur Seniut**.
* Artur Seniut Eurohockey-sivustolla (englanniksi)
* Artur Seniut *Elite Prospects*. Everysport Media Group AB.  (englanniksi)

### Viitteet

1. 1 2 3  Artur Seniut *Elite Prospects*. Everysport Media Group AB.  (englanniksi)
2. ↑  Game detail: 27 Oct 2019, Geležinis vilkas Vilnius - Kaunas Hockey *eurohockey.com*.  27.10.2019. European Ice Hockey Online AB & eSports.cz s.r.o. Viitattu 21.10.2022. (englanniksi)
3. ↑  Game detail: 12. Feb 2020, Kaunas Hockey - Geležinis vilkas Vilnius *eurohockey.com*.  12.2.2020. European Ice Hockey Online AB & eSports.cz s.r.o. Viitattu 21.10.2022. (englanniksi)
4. ↑  Sport - Pelicans, 20.10.2022 *liiga.fi*.  20.10.2022. Jääkiekon SM-liiga Oy. Viitattu 21.10.2022.
5. ↑  Sport - Pelicans, 20.10.2022 *liiga.fi*.  20.10.2022. Jääkiekon SM-liiga Oy. Viitattu 21.10.2022.
6. ↑  Elite Prospects - Lithuania U20 *eliteprospects.com*. Everysport Media Group AB. Viitattu 21.10.2022. (englanniksi)
7. ↑  Elite Prospects - Award - U20 WJC (D2A) Most Assists by Defenseman *eliteprospects.com*. Everysport Media Group AB. Viitattu 21.10.2022. (englanniksi)
8. ↑  Lithuanian Olympic Team Twitterissä *twtter.com*.  20.1.2020. Lithuanian Olympic Team. Viitattu 21.10.2022. (englanniksi)

Sport – SM-liiga
7 Lerby |
10 Lööke |
11 Hjalmarsson |
12 Stråka |
13 Riska |
15 Vesala |
16 Johnsson |
17 Stålberg |
21 Nalli |
25 Holmström |
28 Sundstöm |
36 Tommila |
37 Leppänen |
52 Hietanen |
53 Aarnio |
60 Reijola |
63 Heikkinen |
71 Nieminen |
77 Povše |
95 Svoboda |
96 Mašič |
-- Mattsson |
-- Miketinac |
-- Scarlett  

Päävalmentaja Dufva •
Valmentaja Hahl •
Valmentaja Nukari •
MV-valmentaja / joukkueenjohtaja Lipsanen •
Fysiikkavalmentaja Andersson